Storia del Mozanbico

__HIDDENCAT__

right|300px|Mapa del Mozanbico
Come par quasi tuti i paexi africani a sud del Sahara, i primi abitanti del Mozanbico i xera boscimani, tanto probabilmente de lo steso grupo che ghe darà vita a i san. Le piture ruprestri che se cata su tanti monti del Mozanbico i xe na testimoniansa direta che i boscimani i vivea qi almanco 10.000 a.C.
I bantu i xe rivà in tel nord del Mozanbico traverso el Fiume Zamnbesi, za in tel VI secolo de la nostra era. I bantu i ga portà la metalurgia e l’agricoltura.

## Portoghexi
300px|left|Cexa de San Antonio su l’ìzoła de Mozanbico
I arabi i xe rivà su le coste del nord del Mozanbico in tel XI secolo. I ga costruio de i insediamenti e promoso la difusion de l’Islam. Le varie sità de cultura swahili le gavea i so sultani. Ancora ancò, al nord del Mozanbico la zente del nord la parla lengoe locali e na variante del swahili. En nome steso del paexe el vien dal el nome de on sultan locale: *Musa bin Bichi* (o Bi’ki)

El primo eoropeo a rivar so le cost del Mozanbico in epoca moderna el xe stà Vasco da Gama in tel 1498. I portoghexi i ga costruio na serie d efortini longo la costa e meso la cavedal de la nova colonia a l’Ixola de Mozanbico, a la boca de la baia de Mossuril, in fronte de la Cabeceira Grande. I portoghexi no ga mai tentà l’esplorasion de l’interno e anca i forti so la costa i no xera ben tegnui. En tel XIX secolo, spinti da le mose espansionistiche de i altri paexi eoropei, i portoghexi i ga deciso de sfrutar el interno de le so colonie. I ga diviso el teritorio del Mozanbico in *prazos*, grandi propietà teriere date a i portoghexi che volea investir in Africa. I portoghexi i ga svilupà solo le infrastruture che servia a i coloni e i no ga dato inportansa a la popolasion locale.

## Indipendensa
thumb|right|250px|Sentro de Maputo
Co el resto de i paexi africani i rivava a l’idipendensa, el Portogalo el no volea consedar l’autonomia a le so colonie. El ditator Antonio de Oliveira Salazar el sostegnea che i teritori de oltremare i xera parte de la nasion. I africani i no ghe credea, visto che el Portogalo el faxea poco par lo svilupo e l’educasion. En tute le colonie (Angola, Guinea Bissau, Ixole de Cao Verde, e Mozanbico) se sa formà de i partii de oposision. En tel 1962, vari grupi mozanbicani i se sa riunio in tel Fronte par la Liberasion del Mozanbico (FRELIMO) e scominsià la guera de liberasion in tel 1964. En tel april 1974, el FRELIMO el xe riusì a ciapar la cavedal, Maputo. El paexe el xe diventà indipendente el 25 giunio 1975. I portoghexi i ga lasà el paexe, co no ghera personal local bon de mandar vanti tute le atività specializade. El FRELIMO el se sa alinea co la Rusia.

## Guera Sivile
La mancanza de svilupo, la povertà, e ragioni de pułìtega internasionale le ga portà el paexe a la guera sivile. En tel 1982, la RENAMO – on grupo anticomunista sostegnù da Sudafrica, Rhodesia (Zinbabwe de ancò) e da i Stati Unii – la ga scominsià na campagna de atachi violenti a scole, dispensari e vie de trasporto. En tel 1984, Mozanbico e Sudafrica i ga firma i acordi de Nkomati. El Mozanbico el se impegnava a parar fora i guerilieri de l’African National Congress (ANC) dal paexe, e el Sudafrica el gavaria smeso de darghe armi a la RENAMO. El Mozanbico el ga fato la so parte, ma el Sudafrica nol xe stà a i pati e el ga continuà a darghe armi a la RENAMO. En tel 1986, el presidente Samora Machel el xe morto in on incidente aereo, tanti i sospeta che el governo del Sudafrica el sia responsabile. Al so posto, Joaquim Chissano el xe diventà presidente.

En tel 1990, Chissano el ga scominsià el dialogo par rivar a la paxe co la RENAMO. EL dialogo el xe stà sostegnù da la Comunità de Sant’Egidio, on grupo catolico de Roma. El 4 otobre 1992, Joaquim Chissano e Alfonso Dhlakama – cao de la RENAMO – i ga firmà l’acordo de paxe a Roma.

## Democrazia
left|thumb|200px| Armando Emílio Guebuza, Presidente del Mozanbico
A le prime elesioni libare, in tel 1994, Chissano el ga vinto la magioria d ei voti, e Dhlakama el xe rivà secondo. En tel 1995, el Mozanbico el sa zontà al Commonwealth, unico paexe che nol xe mai stà parte del impero britanico. I rifugiati mozanbicani scapai a l’estero (2 milioni) o in altre aree del paexe (4 milioni) i xe tornà a casa par le fin del 1996. 
Dopo le elesioni del 1999, la RENAMO la ga acusà el FRELIMO de verghe imbroià a le elesioni. En tel 2005, Chissano el se sa ritirà e ga dato via libara al novo presidente Armando Guebuza.

El paexe el xe generalmente tranquilo. La zente la laora e serca de svilupar le struture. Lo steso no se pol dir del governo. I gironalisti che i ga investigà l’uso de i soldi da parte de i pułìteghi pi grsoi i xe stà malmenà e anca copà (omicidio Cardoso). Ancò, el sud del paexe el xe sempre pi moderno e l’inglexe el xe sempre pi parlà. El nord el xe restà sotosvilupà e le infrastruture le xe inadeguate.
L’università statale la xe a Maputo, mentre che al nord ghe xe l’università catolegha. Tute e do ste realtà le xe al de soto de i bisogni del paexe.